مجلیس صدری ایسماعیل قهرمان ایسلام دونیاسی‌نین پروبلم‌لرینی ایران‌دان دیله گتیردی.
تورکیه بؤیوک میللت مجلیسی صدری ایسماعیل قهرمان، ایرانین پایتختی تهران‌ده کئچیریلن ایسلام امکداش‌لیق تشکیلاتی پارلامنت بیرلیگی‌‌نین (ایسیپاب) کونفرانسینا قاتیلیب.
قهرمان بورا‌داکی چیخیشیندا ایسلام دونیاسی‌نین، قودس مسئله‌سی باشدا اولماقلا اینسانی پروبلم‌لر قارشی‌سیندا تک اورک اولماسی لازیم اولدوغونو وورغولاییب.
تورکیه‌نین 1925ده قودسده آچدیغی باش کونسول‌لوغو ایله ایلک قیبله‌گاه قودسده نماینده‌لیگی اولان یگانه موسلمان اؤلکه موقعیتینده اولدوغونا دقتی چکن قهرمان، "فیلیسطین مسئله‌سینه باغلی بیرلشمیش میللت‌لر (بمت) قراری چرچیوه‌سینده عدالت‌لی، هرطرف‌لی و اوزون مدت‌لی حلّ اولما‌دان بؤلگه‌سل و حتی قلوبال باریش اولمایاجاغینی بیلدیریب.
میانمارین آراکانین ایالتینده باش وئرن پروسئس‌لره اولوسلار آراسی توپلومون حساس‌لیق گؤسترمه‌سی اوچون تورکیه‌نین بؤیوک تلاش گؤستردیگینی وورغولایان قهرمان، اولوسلار آراسی توپلومون روهینگیا‌لی‌لارین بیر آن اوّل تهلوکه‌سیز و لیاقت‌لی شکیلده ائولرینه قاییتما‌لاری اوچون میانماذرو بنگلادشه یاردیم ائتمه‌سی لازیم اولدوغونو سؤیله‌دی.
قهرمان، تورکیه‌نین، شما‌لی کوره‌نین، بمت قطنامه‌لری و آغیر تحریم‌لرینه باخمایا‌راق، شرقی آسیادا و قلوبال میقیاسدا باریش و ثابت‌لیگی تهدید ائدن موشک سیناق‌لارینا گوج‌لو اعتراض گؤستردیگینی بیلدیریب.
قهرمان، عراقین اراضی بوتؤو‌لوگو و سیاسی بیرلیگی‌نین قورونا‌راق اوزون مدت‌لی ثابت‌لیگه قوووشماسی‌نین، بؤلگه‌سل و اولوسلار آراسی باریش اوچون کریتیک اؤنم داشیدیغینی وورغولاییب.
قیبریسلی تورک‌لره قارشی اون ایللردیر تطبیق ائدیلن حاق‌سیز ایزولیاسیون هامی بیرلیکده قیرماق چاغیریشی ائدن قهرمان، "آدادا تورک طرفی علیهینه عدالتسیزجه پوزولان بالانس‌لارین بیر اؤلچوده دوزلدیلمه‌سی واسطه‌سیله اوزون مدت‌لی و عدالت‌لی حله کؤمک ائتمک، بوتون موسلمان‌لارین اورتاق مسئله‌سی و اورتاق مسئولیتی‌دیر" ایفاده‌لرینی ایستیفاده ائتدی.
قهرمان، غربی تراکیا‌داکی موسلمان تورک آزینلیغی ایله اژه دنیزی دنیزین‌دکی اون ایکی آدا‌لاردا یاشایان تورک‌لرین اساس حاق‌لارینی قوروماغین دا هر کسین وظیفه‌سی اولدوغونو دئدی.
داغ‌لیق قاراباغ پروبلمی‌نین آذربایجانین اراضی بوتؤو‌لوگو چرچیوه‌سینده حلّ ائدیلمه‌سینی آرزو ائتدیک‌لرینی دیله گتیرن قهرمان، کریمه تاتارلاری‌نین پروبلم‌لری‌نین حلّ ائدیلمه‌سینده ده موسلمان اؤلکه‌لرین داها چوخ دستک اولماسی لازیم اولدوغونو وورغولاییب.
قهرمان، تورکیه‌نین افغانیستاندا امنیت و ثابت‌لیک برقرار اولماسی اوچون تلاش گؤستردیگینی، بو باره‌ده ایسلام امکداش‌لیق تشکیلاتی اؤلکه‌لری‌نین داها گوجلو همرای‌لیک نوماییش ائتدیرمه‌سی‌نین، وضعیتین یاخشیلاشماسینا یاردیمچی اولاجاغینی بیلدیردی.
ایراندا 28 دسامبردا باشلاییب 8 گون داوام ائدن میتینگ‌لرین قیسا زاماندا باشا چاتدیریلماسینی دا ممنونیتله قارشیلادیق‌لارینی دئین قهرمان، پاکیستان و هیندیستان آراسیندا داوام ائدن کشمیر موناقیشه‌سی‌نین دا داها چوخ واخت کئچمه‌دن ایله بیتمه‌سینی ایستدیک‌لرینی دیله گتیردی.
قهرمان، پرزیدنت رجب طیب اردوغانین 24-27 دئکابر تاریخ‌لرینی احاطه ائدن آفریقا سفرینه ده توخونا‌راق، آفریقایا یؤنه‌لیک اینکیشاف و اینسانی یاردیم‌لارین، بو قاره اینسانی‌نین داها یاخشی شرط‌لره قوووشماسینی ایستدیگینی وورغولاییب.
قهرمان، تورکیه‌نین بوتون ترور تشکیلات‌لارینا قارشی قلوبال موباریزه‌نین اهمیتینی هر زامان وورغولاماقدا اولدوغونو دئدی.
